Curtas Fest

**Curtas Festival do Imaxinario**, tamén coñecido como **Festival Internacional de Cine Fantástico de Galicia**, é un festival cinematográfico especializado en cinema fantástico, fantasía, terror e ciencia ficción, que presta unha especial atención ao mundo do cómic e a ilustración. Celébrase anualmente na cidade de Vilagarcía de Arousa e é o certame decano de Galicia e un dos dez máis antigos de España, superando o medio século de existencia desde a súa fundación en 1973. Baixo a dirección de Luis M. Rosales, o festival evolucionou de ser unha mostra de cine afeccionado a converterse nun referente multidisciplinar do xénero fantástico a nivel europeo.

O festival combina as proxeccións de longametraxes e curtametraxes cunha importante vertente dedicada á cultura visual, incluíndo o "Artist Alley", exposicións de arte, charlas con autores de renome internacional e presentacións literarias.

## Traxectoria 
Fundado en 1973 como Festival de Cine Aficionado de Vilagarcía, o festival naceu co obxectivo de fomentar a creación audiovisual en Galiza. Co paso das décadas, cambiou o nome a Curtas Film Fest,. Tras a súa especialización no xénero fantástico en 2020 adoptou o nome de Curtas Festival do Imaxinario, experimentando un crecemento exponencial, e atraendo a figuras de primeiro nivel do cine e da banda deseñada.

Ao longo da súa historia, o festival contou coa presenza de convidados ilustres como Mick Garris, Joe Dante, Catriona MacCall, Richard Stanley, ou destacados artistas do cómic e a ilustración como Dave McKean, David Lloyd e John Howe. O evento é coñecido pola súa atmosfera próxima e o seu compromiso coa difusión da cultura fantástica, integrando a toda a cidade de Vilagarcía na súa celebración.

## Galicia Imaxinaria 
Un dos piares do festival é a proposta **Galicia Imaxinaria**, unha iniciativa que busca fomentar a colaboración e o intercambio cultural entre festivais de cine nacionais e internacionais . Este programa permite a programación recíproca de curtametraxes galegas no estranxeiro e a acollida de mostras internacionais en Vilagarcía, facilitando que o talento galego viaxe a outros certames fóra das datas oficiais do festival.

**Festivais participantes:**

* **Aeterna Madrid** (Madrid, España)
* **Bakunawa Fest** (Varias cidades de Filipinas)
* **Bogotá Horror Film Festival** (Bogotá, Colombia)
* **Buenos Aires Rojo Sangre** (Buenos Aires, Arxentina)
* **Cinefantasy** (São Paulo, Brasil)
* **Fantasporto** - Festival Internacional de Cinema de Porto (Porto, Portugal)
* **Lusca Fantastic Film Fest** (Puerto Rico)
* **Macabro** - Festival de Cine de Horror de la ciudad de México (México)
* **Santiago Horror** - Festival Internacional de Cine Fantástico (Santiago de Chile, Chile)

## Recoñecementos 
O Curtas Festival do Imaxinario forma parte dunha rede de colaboracións estratéxicas con diversas institucións nacionais e internacionais para fortalecer a posición do cinema fantástico galego na industria global. Ademáis a súa traxectoria está avalada por varios recoñecementos internacionais.

* O festival forma parte da **Federación Internacional de Festivais de Cine Fantástico (MIFF)**, o que lle permite participar na rede de promoción de xénero máis importante de Europa e colaborar no sistema de nomeamentos dos prestixiosos **Premios Méliès** . Tamén é Festival amigo dos **Premios Fugáz**, os galardóns de curtametraxes de España , e Festival Adherido de **Terror Arreu de Catalunya** (TAC), a federación de festivais de cine de terror e fantástico de Cataluña fundada en 2010
* En 2013 o festival recibiu a **medalla Lumière**, otorgada pola fundación do mesmo nome, "como recoñecemento á promoción e divulgación da cultura audiovisual" tras máis de catro décadas de dedicación ininterrompida á cultura cinematográfica. 
* En 2025 foi seleccionado como un dos mellores festivais de xénero do mundo pola revista **Dread Central** que o destacou como "unha xoia agochada para os amantes do cine de culto e fantasía". e tamén recibiu a **EFFE Label** (Europe for Festivals, Festivals for Europe), o selo de calidade Outorgado pola European Festivals Association e apoiado pola Comisión Europea,  que distingue a aqueles festivais que demostran un compromiso firme coas artes, a participación comunitaria e a apertura internacional.
* En 2026 recibiu o premio especial do Fantasporto.

## Sección Oficial 
### Premios Longametraxes 
* Mellor Longametraxe Fantástica
* Mellor Longametraxe Latinoamericana
* Mellor Dirección
* Mellor Interpretación
* Premio Millicent Patrick aos mellores efectos especiais
* Mellor Longametraxe Alucine

### Premios Curtametraxes 
* Mellor Curtametraxe Internacional
* Mellor Curtametraxe Nacional
* Mellor Curtametraxe de Animación
* Méliès d'Argent á Mellor Curtametraxe Europea
* Mellor Curtametraxe Feito en Galicia
* Premio 'Roberto Camba' ao Mellor Videoclip

### Premios do Público 
* Mellor Longametraxe
* Mellor Curtametraxe 

### Premios Honoríficos 
* Mestre/a do Fantástico
* Icona do Fantástico
* Premio Curtas

## Notas 
## Véxase tamén
### Ligazóns externas 
*Páxina web
*Curtas Festival do Imaxinario en IMDb
*Perfil en Facebook
*Perfil en X
*Perfil en Instagram
*Páxina de YouTube

__INDEXAR__